20.2. Laskiaisrieha – Tampereen Teekkarit ry
20.2. Laskiaisrieha
HUOM! Tapahtuma on siirretty Hervannan kampukselle etunurtsille!
Tervetuloa Fuksineuvoston perinteiseen Laskiaisriehaan Etunurtsille!
Opintostressin helpotusta on tänä vuonna tarjolla torstaina 20.2. kun Tampereen yliopiston järjestöt, fuksineuvosto ja opiskelijamassat kohtaavat kaikki toisensa Hervannan kampuksen etunurtsilla. Luvassa on jälleen kerran, jos vaikka mitä tekemistä ja kokemista joka makuun!
Ohjelmana löytyy tänä vuonna mm. X-Gamesin pahin haastaja SmallBigAir, pulkantyöntöheittoa, laskiaispullaa, vaahtokarkkien paistoa ja vaikka mitä muuta! Fiilistä tapahtumaan tuovat koko iltapäivän soittavat Spinnin DJ:t.
Iltapäivän pääeventti on tietysti perinteinen härveliskaba, elikkä mäenlaskukilpailu, jossa komein laskuväline voittaa! Palkinnot kisaan tarjoaa TEK ja niiden lisäksi Hervannan fukseille on mäkikisaan osallistumisesta tapahtuman peruspisteiden lisäksi, uniikit bonuspisteet fuksipassiin, joten kannattaa hetimmiten laittaa ajatus päälle ja piirustukset tulille!
Tän sortin fiestaa ei missään nimessä kannata missata, joten kalenteri kouraan ja nähdään rinteillä!
Mitä? Fuksineuvoston Laskiaisrieha
Missä? Hervannan kampuksen etunurtsi
Milloin? 20.2. klo 14-18
Mitä maksaa? Ei mitää!
Päivitetty: 18.02.2020 18:18